94/375/EY: Neuvoston päätös, tehty 6 päivänä kesäkuuta 1994, yhteisön jäsenyydestä Euroopan investoint irastossa



Virallinen lehti nro L 173 , 07/07/1994 s. 0012 - 0013

Ruotsink. erityispainos Alue 1 Nide 3 s. 0146

Suomenk. erityispainos Alue 1 Nide 3 s. 0146



NEUVOSTON PÄÄTÖS, tehty 6 päivänä kesäkuuta 1994, yhteisön jäsenyydestä Euroopan investointirahastossa (94/375/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon Euroopan investointirahaston perussäännöt (), sekä katsoo, että Eurooppa-neuvosto on Edinburgissa 11 ja 12 päivänä joulukuuta 1992 pitämässään kokouksessa pyytänyt neuvostoa ja Euroopan investointipankkia harkitsemaan nopeasti sekä myönteisessä hengessä Euroopan investointirahaston, jäljempänä "rahaston", perustamista, rahasto on tehokas ja toimiva väline, jolla yhteisö voi yhteistyössä Euroopan investointipankin ja muiden rahoituslaitosten kanssa tukea merkittävästi Euroopan laajuisten kuljetusverkkojen, tietoliikenneverkkojen sekä energiaverkkojen infrastruktuurien kehitystä sekä pienten ja keskisuurten yritysten kehitystä, Euroopan laajuisiin verkkoihin tehdyt sijoitukset ovat erityisen tärkeitä sisämarkkinoiden asianmukaiselle toiminnalle, ja rahaston perussäännöissä määrättyjen menettelyjen mukaisesti jotkin mainitun kaltaiset sijoitukset voidaan kohdistaa jäsenvaltioiden rajaseuduille, kun kyse on vähintään kahta jäsenvaltiota koskevasta hankkeesta, pienten ja keskisuurten yritysten investointituki on erityisen tärkeää työpaikkojen luomisen vahvistamiselle, rahasto suosii molemmilla aloilla tehtyjä investointeja yhteisön itselleen asettamien tavoitteiden saavuttamiseksi, rahaston nopea muodostaminen kannustaa kestävää ja tasapainoista kasvua yhteisön sisällä, Euroopan investointipankin perussäännön 30 artiklassa annetaan pankin hallintoneuvoston perustaa rahasto; pankin hallintoneuvosto on päättänyt perustaa rahaston ja vahvistaa sen perussäännöt, yhteisö voi liittyä rahaston jäseneksi, taataan tarvittava yhteensovittaminen rahaston tukitoimenpiteiden sekä yhteisön rahoitusvälineiden ja talousarvion mukaisten keinojen välille, komissio toimittaa rahaston vuosikertomuksen sekä kaiken yhteisöä kiinnostavan lisätiedon Euroopan parlamentille ja neuvostolle, sille asetettujen tavoitteiden saavuttamiseksi rahastoa on pidettävä monenkeskisenä kehityspankkina neuvoston direktiivin 89/647/ETY () ja komission direktiivin 91/31/ETY () merkityksessä, ja perustamissopimuksessa ei määrätä 235 artiklan ohella muista toimivaltuuksista tämän päätöksen tekemiseksi, ON PÄÄTTÄNYT SEURAAVAA: 1 artikla Yhteisö on Euroopan investointirahaston jäsen. Yhteisöä edustaa komissio. 2 artikla Komissio toimittaa neuvostolle tietoa Euroopan investointirahaston elinten toimista. Erityisesti komissio antaa tiedon neuvostolle rahaston yleiskokouksessa käsiteltävistä kysymyksistä heti, kun se on mahdollista. Neuvosto voi ryhtyä jäsenvaltion tai komission pyynnöstä tarkastelemaan näitä kysymyksiä. Esittäessään kantansa näihin kysymyksiin rahaston yleiskokouksessa komissio ottaa huomioon tämän tarkastelun tulokset, sanotun kuitenkaan rajoittamatta 3 artiklan soveltamista. 3 artikla Neuvosto päättää yksimielisesti komission ehdotuksesta ja Euroopan parlamenttia kuultuaan yhteisön kannasta mahdolliseen rahaston pääoman lisäämiseen ja sen osuudesta pääoman lisäämisessä. Tehty Luxemburgissa 6 päivänä kesäkuuta 1994. Komission puolesta Puheenjohtaja Y. PAPANTONIOU () EYVL N:o C 115, 26.4.1993, s. 238 () EYVL N:o L 173, 7.7.1994, s. 1 () Neuvoston direktiivi, annettu 18 päivänä joulukuuta 1989, luottolaitosten vakavaraisuussuhteesta (89/647/ETY), (EYVL N:o L 386, 30.12.1989, s. 14). Direktiivi, jota on muutettu komission direktiivillä 92/30/ETY (EYVL N:o L 110, 28.4.1992, s. 52). () Komission direktiivi, annettu 19 päivänä joulukuuta 1990, luottolaitosten vakavaraisuussuhteesta 18 päivänä joulukuuta 1989 annetussa neuvoston direktiivissä 89/647/ETY olevan "monenkeskisten kehityspankkien" teknisen määritelmän mukauttamisesta (91/31/ETY). (EYVL N:o L 17, 23.1.1991, s. 20).